Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism korraldab rahvusvahelisi seminare
kodu-ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Olen Glory Backman ja tere tulemast vaatama seda saadet!
Selle saate eesmärgiks on rääkida Jumala antud autoriteedist,
mis meil on Jeesuses Kristuses.
Seekordne saade on järg eelmisele saatele.
Aga esmalt soovin lugeda kõikidele usuõdedele,
mida naiseks olemine meilt nõuab.
Teame, et mõnikord võib naiseks olemine
tuua kaasa probleeme.
Ärimaailmas või vaimulikus teenimises.
Mõnes riigis ei tunnistata naispastoreid jne.
Loomulikult mitte meil Soomes.
Mu abikaasa ostis mulle seinapildi, kus see tekst kirjas on.
Soovin seda teiega jagada.
Seal on kirjas: "Raske on olla naine.
Sa pead mõtlema nagu mees, käituma nagu daam,
nägema välja nagu noor tüdruk ja töötama nagu hobune."
Raske on olla naine.
Sa pead mõtlema nagu mees,
käituma nagu daam,
nägema välja nagu noor tüdruk
ja töötama nagu hobune.
Tegema tööd hobuse moodi.
Olin väga elevil, kui selle pildi sain.
Mõtlesin, kui hea kingitus pulma-aastapäevaks!
Jätkame aga oma teemaga,
et meil on autoriteet Jeesuses Kristuses.
See hetk, kui me saame usklikuks ja võtame vastu pääste Kristuses,
saame me ka väe saada Jumala lasteks.
Sõna "vägi" ehk "exousia",
mis tähendab autoriteeti, käsu- ja mõjujõudu.
Meil on koheselt mõjuvõim vaimumaailmas.
Meil on mõjuvõim nii nähtamatus kui nähtavas maailmas.
Halleluuja! Kiitus Jumalale!
Au Jumalale, et juba uuestisünni hetkel
annab Ta meile üleloomuliku väe.
Ja see üleloomulik vägi meis
muudab meid Kristuse sarnaseks.
Meie iseloom areneb ja Jumala Sõna õpetab meid.
Püha Vaim suunab meid.
Kristlased meie ümber mõjutavad meid.
Jumal muudab meid mitmel eriviisil.
Kuid läheme nüüd Efeslaste kirja juurde,
kus samuti räägitakse väest,
mida meis on ülivõimsalt.
Pean pöörduma tagasi algusesse.
Kui me võtame Jeesuse vastu, saame me Jumala lasteks
ja me saame vaimumaailmas käsu- ja mõjujõu.
Aga on ka teise tähendusega sõna "vägi".
See sõna on "dynami",
millest tuleb sõna dünamo või dünamiit.
Teame, et dünamo peab olema lakkamatult liikvel,
et ta suudaks läbi tekkinud energia toota valgust
või jõudu, mida parasjagu vaja on.
Ka meis on see dünamo või dünamiit.
Jumal on pannud selle meisse uuestisünni hetkel.
Ühe piibliloo põhjal andis peremees ühele sulasele 5 talenti,
teisele 2 talenti ja kolmandale ühe talendi.
Jumala Sõna ütleb, et 5 talenti saanu läks koheselt välja.
Ta ei raisanud aega, vaid läks ruttu ja teenis 5 talenti juurde.
Selles kontekstis öeldakse,
et peremees jagas varandust teenijate vahel
vastavalt igaühe võimetele.
Ja siin see sõna "võimekus" on just nimelt dünamo.
Dünamiit, dünamo.
See jõud, kui sa oled liikvel
ja mida see korda saadab.
Jumal vaatab ka inimesi, kes on liikvel.
Need, kes on lihtsalt diivanikaunistused ega tee midagi,
neid Jumal väga sageli ei kutsugi.
Kui Jeesus kutsus oma jüngreid, olid nad kõik oma tööga hõivatud.
Peame seega olema aktiivsed.
Aktiivsed Jumala kuningriigi töös
ja siis tuleb Jumal meelsasti.
Ja kui me siis oleme olukordades,
kus on vaja Jumala mõjutust ja Tema vägevust, siis Ta on seal
ja saadab korda, mis vaja.
Mõnikord on tunne, et ainult mõned üksikud on mõistnud,
milline vägi, meelevald, autoriteet
ja tohutu positsioon on meile antud
mõjutada taevastes ja maapealsetes asjades.
Loeme nüüd Efeslaste kirja 1. peatükist.
Efeslastele 1:19-21.
"...ja milline on tema väe võrratu suurus meie heaks,
kes me usume tema tugevuse jõu mõjul.
See sai tegevaks Kristuses, kui ta tema üles äratas surnuist
ja pani istuma oma paremale käele taevas,
kõrgele üle iga valitsuse ja meelevalla ja väe ja ülemuse
ning üle iga nime, mida nimetatakse
mitte üksnes nüüdsel, vaid ka tulevasel ajastul."
Uurisin natuke, mida kõike see kirjakoht endas sisaldab.
Paulus kasutab siin väga võimsaid sõnu.
Ta tahab maalida me silme ette pildi,
kui tohutu mõju meil on vaimumaailmas,
kui me mõjutame.
Ja me peamegi mõjutama.
Salmid 19-20.
Olen välja uurinud nende algkeelse tähenduse.
Loen uuesti:
"Ja milline on tema väe võrratu suurus meie heaks,
kes me usume tema tugevuse jõu mõjul.
See sai tegevaks Kristuses, kui ta tema üles äratas surnuist
ja pani istuma oma paremale käele taevas."
"See sai tegevaks Kristuses, kui ta tema üles äratas surnuist
ja pani istuma oma paremale käele taevas."
See kirjakoht räägib üleloomuliku väe mõjust.
Jumalikust autoriteedist
ja sellest, mis sinule ning minule on antud.
Nonii.
Tõlkisin selle kreeka keelest soome keelde järgnevalt:
"Mis on Tema dünaamiline
üleloomulik suurus meie heaks,
kes me usume tema meelevalla, võime ja energia mõjul."
See dünamiit ja dünaamiline üleloomulik suurus meie suhtes,
kes me usume.
Me usume. Me peame uskuma.
Meil peab olema usku Jumalasse.
Jumal ütleb oma Sõnas,
et kes tuleb Tema juurde, peab uskuma.
Ilma usuta ei saa meil olla suhet Jumalaga.
Mõistuse tasandil pole võimalik olla Jumalaga suhtes,
sest see suhe põhineb täielikult usule ja me peame uskuma.
Palve, mille palvetaja samal ajal kahtleb,
selle tulemusel ei sünni midagi.
Sa pead mõistma, et sa oled Jeesuses Kristuses volitatud
ja sul on seaduslik eesõigus.
Sul on juriiidline õigus kasutada Kristuse nime
kõige kuradi võimu ja väe vastu.
Haiguste vastu ja kurjade vaimude vastu.
Kõige, kõige vastu.
Me peame seda kasutma.
Me ei tohi jääda koormate alla
ja olla sellised nõrgukesed.
Või olla uimased.
Peame igapäevaselt Jeesuses Kristuses aru saama,
et meil on lahing vaimsete jõududega,
kes üritavad takistada meid täitmast Jumala tahet.
Kui sa ei täida Jumala tahet oma elus
ja nädal möödub nädala järel
ning sa ei täida Jumala tahet,
elades Jumalaga vaid enda huvides,
siis sa pole viljakandev.
Me peame olema viljakad.
Ilmutuse raamatus 22:12 ütleb Jeesus:
"Vaata, ma tulen varsti ning toon igaühele palga,
ma tasun igaühele tema tegude järgi."
Me peame tegema Jumala tegusid,
kuna Jumala teod on antud sulle ja mulle.
Alustad sealt, kus sa praegu oled.
Sa ei tea, kus oled 1, 5 või 10 aasta pärast.
Sa ei tea, mida kõike sa siis juba teed.
Mul on olnud võimalus prohveteerida inimestele
ja tõsta neid üles nende teenimistöös.
Pean tõdema, et Jumala antud armuannid
töötavad vaimu ja autoriteedi läbi, mis meil on.
Me peame üksteist üles tõstma, aitama ja virgutama.
Me ei tohi mingil juhul olla kadedad ega kritiseerivad.
Meil peab olema Kristuse meelsus ja Püha Vaimu meelsus,
et võiksime olla kasutuskõlblikud.
Pead olema teadlik, et sulle on antud autoriteet
ja seda ei ole sinult kunagi ära võetud.
See on sinu.
Sa oled saanud selle uuestisünni läbi Jeesuses Kristuses.
Loomulikult andis Jeesus jüngritele käsu
minna ja teha haiged terveks ning äratada surnud üles.
Ajada välja kurje vaime jne.
Jeesus andis need käsud oma tolleaegsetele jüngritele.
Mõtled: "Kui ma vaid oleksin seal olnud."
Ei, mitte nii! vaid: "Tänu Issand, et olen siin!"
Olen siin. Olen elav Sinus Kristus.
Olen Sinu jünger.
Olen vägev Sinus.
Usu läbi usun seda kõike ja see töötab.
See lihtsalt töötab.
Peame õppima kasutama Jeesuse Krisuse nime.
Toon sulle ühe näite.
Olin Indoneesias ühes küünestuudios.
Korraga helises mu telefon.
Sõber helistas ja ütles: "Glory, tule ruttu mu koju!
Mu autojuht on kurjadest vaimudest vaevatud."
Ütlesin talle: "Kuule Grace, ma ei saa praegu tulla,
aga helistan 10 minuti pärast. Pane telefon siis kõlari peale."
Helistasin 10 minutit hiljem.
Ta pani telefoni valjuhääldi peale, et see mees, Luca, kuuleks mu häält.
Ma ei rääkinud Lucale,
vaid kurjadele vaimudele, kes temas olid.
Samal ajal, kui mu küüsi hooldati, ütlesin ma tavalise häälega,
aga ma teadsin, mida ma ütlen ja kellele ma ütlen.
Ma teadsin seda autoriteeti, mis mul on Kristuses. Halleluuja!
See on autoriteet Kristuses.
Jeesuse Kristuse nimi
on üle kõigi nimede, võimude ja valitsuste.
Ta on üle kõige muu. Jeesus Kristus on Issand.
Ta on kõige pea. Kõige väe ja võimu ja valitsuse.
Me peame seda mõistma, kui liigume vaimus.
Ülistatud olgu Issand!
Nii ütlesin lihtsalt läbi telefoni:
"Ma seon Jeesus Kristuse nimel kõik kuradi väe ja jõu
ja käsin teil minna sügavusse ning mitte kunagi tagasi tulla!"
Palusin veel, et Püha Vaim täidaks Lucase.
Ütlesin, et helistan poole tunni pärast tagasi.
Ütlesin, et andke talle süüa ja laske tal puhata, kui ta soovib.
Lõpetasin siis kõne ära.
Helistasin poole tunni pärast uuesti.
Grace ütles: "Kuule Glory, see on nii tähelepanuväärne.
Mina ja Rutt proovisime kaks tundi Lucast deemoneid välja ajada."
Lucas oli eelmisel õhtul käinud ennustaja juures
ja saanud sealt enda sisse pimeduse jõud.
Kogu selle hommikupooliku oli ta seal ainult ringi jalutanud
ja vaimud olid tema kaudu rääkinud,
Naised olid pannud Piibli ja risti ta rinna peale.
Nad võidsid teda õliga ja käskisid Jeesuse nimel.
Nad proovisid kõike, aga midagi ei juhtunud.
Miks?
Sest nad ei olnud mõistnud seda lugu.
Sõna ei olnud saanud lihaks nende jaoks
Mõistmine ja arusaamine ei olnud saanud eluks,
et sul on Kristuses autoriteet, vägi ja tugevus.
Sul on meelevald. Meelevaldne vägi.
Taolistes olukordades tuleb kasutada meelevalda.
See on võitluse olukord,
kuhu on kaasatud nii kuri vaim kui Püha vaim.
Sinus elab Püha Vaim ja sina käsid:
"Lahku sellest inimesest Jeesuse nimel!"
Grace ütles, et see on hämmastav.
"Sa lihtsalt ütlesid
ja kohe peale kõne lõppu avas Luca silmad
ja küsis kus ta on ning mis on juhtunud?"
See pole midagi erilist. Lihtsalt käsi.
Oli üks teine olukord.
Sellel koosolekul sai u 50 inimest deemonitest vabaks.
Seal oli üks noormees.
Ta oli väga väikest kasvu.
Kui ma läksin ta juurde ja panin käe ta peale,
lendas ta nagu mürsk.
Ta oli nagu panter või selline.
Kuna eestpalvet ootas palju inimesi,
ütlesin abilistele, et vabastagu nemad ta
ja läksin ise teiste juurde.
Sain aru, et selle noormehega läheb kauem aega.
Läksin siis teisele poole ja vabastasin mitmeid deemonitest.
See tähendab, et kurjad vaimud kisendavad,
inimesed visklevad põrandal,
oksendavad.
See ei ole meeldiv vaatepilt, aga see on hea töö.
Tänu Issandale, et inimesed saavad vabaks!
Ka Jeesus vabastas inimesi pidevalt kurjadest vaimudest ja nende mõjust.
Jätkuvalt. Kogu aeg.
Kui Jeesus tuli kõrbest,
oli sünagoogis mees, kelle kaudu kurjad vaimud kisendasid:
"Mis on meil sinuga asja? Kas oled tulnud meid hukkama?
Me teame, kes Sa oled - Jeesus Kristus, Jumala Poeg."
Jeesus ütles neile: "Jääge vait ja minge temast välja!"
Ja nad läksid koheselt.
Polnud vaja kaks korda öelda.
Sul on ka selline autoriteet.
Pead seda vaid mõistma.
See peab saama elavaks. See peab saama lihaks sinus.
Me ei torma ilmaasjata igas suunas.
Me ei lähe kurje vaime otsima, aga kui nad tulevad vastu, siis...
Põmaki! Aamen.
Vabastasin seal siis mitmeid.
10 minutit hiljem liikusin tagasi.
See mees oli neljakäpukil põrandal ja inimesed ümberringi.
Ta polnud ikka veel vabaks saanud.
Läksin siis sinna.
Panin käed ta selja peale.
Mõlemad käed ja lõin jalaga kaks korda.
Mingil põhjusel lõin jalaga kaks korda
ja ütlesin: "Jeesuse Kristuse nimel te kaote sellest mehest sügavustesse.
Nüüd."
Karjusid ja kisendasid nagu loomad, kui poisist välja läksid.
Poiss sai vabaks. Tänu Jeesusele!
Halleluuja! Selleks on meid kutsutud.
Just selle jaoks.
Vabastama inimesi, vabastama vange.
Jeesus tuli, et anda meile oma nimi.
Oma autoriteet.
Meile. Delegeeritud autoriteet.
Milline külluslik lugu.
Üleloomulik. Tema tugevus, mõjuvõim.
Mõjuvõim.
Kui mõelda näiteks politsei või sõjaväe peale,
siis seal on erinevad ametiastmed.
On tähtsamad inimesed, kes on sõjapidamises vilunud.
Milline kõrgeim mõjuvõim.
Just selline võime, jõud ja vägi on ka meile antud
ja me peame seda kasutama.
Aga kas tead,
et siin on väga oluline, et meil oleks avatud suhe Jumalaga
ja me oleksime alistunud Jumalale.
Nagu on kirjas Taanieli raamatus 11:32:
"Aga see rahvas, kes tunneb oma Jumalat,
jääb kindlaks ja tegutseb."
Tundma on heebrea keeles "yada",
mis tähendab tundmist lähedasel ja intiimsel moel.
Kui Aadam sai ühte oma naisega, siis seal kasutatakse sõna "yada".
Tundma, intiimselt tundma.
Sellist suhet soovib Jumal igaühega meist,
et ei oleks midagi varjatut ega midagi salajast,
vaid et oleksime läbipaistvad.
Oleme avatud meelega, ausad ja õiged
nii Tema suhtes kui Temas.
Nagu kuningas Taavet on Psalmides öelnud:
"Ma pühendun palvele. Ma annan end üle palvele.
Annan end Jumala teenimisesse.
Annan end Jumala ülistamiseks.
Annan end Jumalale.
Jumala kasutusse Jumala eesmärkide jaoks."
Siis me ei ela enam iseendale.
Me peame surema iseendale.
Peame surema iseendale.
Enda plaanidele, soovidele ja unistustele.
Jeesus ütles: "Kui tahad järgneda mulle.
Kui tahad järgida mind, siis salga iseennast,
võta igapäevaselt oma rist ja järgne mulle."
See on iseenda salgamise tee.
Oleme Jumalale tänulikud, et meil on autoriteet Temas.
Saate lõpetuseks
tahan palvetada koos sinuga,
et saaksid tundma autoriteeti Kristuses.
Meil on koosolekud üle Soome.
Võid tutvuda ka me kodulehega, mida näed ekraanil.
Sealt leiab infot me koosolekute kohta.
Kuid nüüd palvetame su eest.
Palvetame, et Püha Vaim teeks autoriteedi teema elavaks sinus.
Aamen.
Ja palu, et Püha Vaim juhiks sind tegema neid asju,
mille jaoks Jumal on sind varustanud.
Kui oled Jumal poolt varustatud,
aga sa ajad vaid oma asja,
siis mis kasu sul sellest varustusest on?
Mitte mingit kasu.
Kui oled saanud varustuse,
pead muutuma oma meele uuendamise teel.
Pead täielikult muutuma meelte uuendamise läbi.
Kuidas saadakse uueks?
Parandatakse meelt, mis iganes asjadest.
Loetakse Jumala Sõna, mõtiskletakse selle üle.
Me mitte ainult ei loe seda kui ajalooraamatut,
vaid me mäletseme seda nagu lammas oma toitu.
Vaimulikku toitu.
Mõtiskleme uuesti ja uuesti.
Kristlaste kokkusaamine.
Käi läbi kristlastega, kes päriselt armastavad Jeesust
ja kus on hea Püha Vaimu kohalolu ning mõju
ja kus kuulutatakse Jumala Sõna.
Kus kuulutatakse Jumala Sõna täpselt nii nagu see kirjas on.
Väga tähtis on ka rahaline toetus.
Kümnise maksmine.
Kui sa ei maksa kümnist, on mammona sulla jumalaks.
Jeesus ütles, et me ei või teenida kahte Issandat -
Jumalat ja mammonat.
Kümnist mitte makstes ja oma ande mitte tuues
on mammona sulle jumalaks
ja sellel sinu elu osal on needus.
Majandusliku poole peal on needus. Seal ei ole jumalikku väge.
Jumalik vägi on peatatud.
See on see, mida needus tegelikult tähendab.
Aga palvetame nüüd su eest,
et sa võiksid liikuda selles autoriteedis Jumala auks.
Isa, Jeesuse nimel.
Siruta oma käed ekraani suunas.
Jeesuse Kristuse nimel ma kuulutan, et kes on kuulnud seda sõna
ja keda kuuldud sõna ning Jumal on puudutanud,
Isa, ma palun Jeesuse Kristuse nimel,
et nende sees toimuks muutus.
Nad saavad uue julguse.
Nad saavad arusaamise Jeesuses Kristuses.
Ava nende arusaamine.
Ava mõistma ja aru saama, mis on autoriteet Kristuses Jeesuses,
Tema nimes ja veres ning Sinu Sõnas, Jumal.
Halleluuja!
Ülistame Sind Isa, Poeg ja Püha Vaim.
Ma õnnistan sind.
Ma õnnistan sinu minemisi ja tulemisi Issanda teedel.
Ole oma vaimus Jumalale ustav.
Ole ustav lõpuni.
Jumal on kutsunud sind Teda teenima.
Ta pole kutsunud sind teenima inimesi, vaid Teda.
Jumala arusaamad lähevad tihti inimeste omadega risti
ja inimeste arvamused ei ühti Jumala omadega.
Ole sina Jumala sulane ja püsi Jumala sulasena
armastades Jumalat ja armastades inimesi,
kahetsedes pattu ja hoides kaugele patust.
Patt suretab meis alati vaimse väe.
Kuigi näiliselt paistab kõik korras olevat,
siis kui Jumal näeb, et oleme pattu teinud,
ei anna Jumal rohkem võidmist ega vii meid edasi.
See peatab teekonna vaimumaailmas.
Jää meie kanalile ja näeme jälle!
Aitäh sulle, õnnistusi ja kohtumiseni!
Tõlge: Kätlyn Nairismägi